CELEX: 52018PC0349
Language: lv
Date: 2018-05-25
Title: Priekšlikums PADOMES REGULA, ar ko Padomes Regulu (ES) Nr. 389/2012 par administratīvu sadarbību akcīzes nodokļu jomā groza attiecībā uz elektroniskā reģistra saturu

EIROPAS KOMISIJA
            Briselē, 25.5.2018
            COM(2018) 349 final
            2018/0181(CNS)
            Priekšlikums
            PADOMES REGULA,
            ar ko Padomes Regulu (ES) Nr. 389/2012 par administratīvu sadarbību akcīzes nodokļu jomā groza attiecībā uz elektroniskā reģistra saturu 
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regulā (ES) Nr. 389/2012
                  1
                ir paredzēts juridiskais pamats administratīvajai sadarbībai starp dalībvalstīm.
            
            
               Šis priekšlikums tiek iesniegts kopā ar priekšlikumu Padomes direktīvai, ar ko nosaka akcīzes nodokļa piemērošanas vispārēju režīmu attiecībā uz Padomes Direktīvas XXX/EK
                  2
                V nodaļu. Tas attiecas uz tādu akcīzes preču pārvietošanas uzraudzības automatizēšanu, kas ir nodotas patēriņam vienā dalībvalstī un ko pārvieto uz citu dalībvalsti, lai šajā otrā dalībvalstī piegādātu komerciāliem mērķiem.
            
            
               Saskaņā ar jauno režīmu ekonomikas dalībnieki, kas pārvieto preces atbilstoši Direktīvas XXX/EK
                  3
                V nodaļai, būs jāreģistrē ekonomikas dalībnieku reģistrā, kas pašlaik attiecas tikai uz ekonomikas dalībniekiem, kuri izmanto Direktīvas XXX/EK
                  4
                III un IV nodaļā paredzēto režīmu. Ar šo priekšlikumu minētā prasība tiek iestrādāta Regulā (ES) Nr. 389/2012.
            
            
               •Atbilstība pašreizējiem noteikumiem konkrētajā politikas jomā
            
            
               
                  Priekšlikums ir saistīts ar Padomes Direktīvas 2008/118/EK pārstrādāšanu.
               
            
            
               •Saskanība ar citām Savienības politikas jomām
            
            
               
                  Neattiecas. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Šā priekšlikuma pamatā ir Līguma par Eiropas Savienības darbību (LESD) 113. pants. Minētajā pantā paredzēts, ka Padome saskaņā ar īpašu likumdošanas procedūru pēc apspriešanās ar Eiropas Parlamentu un Ekonomikas un sociālo lietu komiteju, ar vienprātīgu lēmumu pieņem noteikumus par dalībvalstu noteikumu saskaņošanu netiešo nodokļu jomā. 
               
            
            
               •Subsidiaritāte (neekskluzīvas kompetences gadījumā) 
            
            
               Subsidiaritātes principu piemēro tiktāl, ciktāl priekšlikums nav Eiropas Savienības ekskluzīvā kompetencē.
            
            
               Dalībvalstis nevar pietiekami sasniegt priekšlikuma mērķus un tos var labāk sasniegt Eiropas Savienības līmenī. Pašreizējās valstu reģistrācijas procedūras ievērojami atšķiras un nav piemērotas izmantošanai par pamatu minēto procedūru automatizēšanai.
            
            
               •Proporcionalitāte
            
            
               
                  Ierosinātais grozījums nepārsniedz to, kas nepieciešams konkrēto jautājumu risināšanai un tādējādi Līguma mērķu par iekšējā tirgus pareizu un efektīvu darbību sasniegšanai. 
               
               
                  Priekšlikums atbilst proporcionalitātes principiem, kas ir noteikti Līguma par Eiropas Savienību 5. panta 4. punktā. 
               
            
         
         
            
               
                  Priekšlikuma mērķis ir ieviest pienākumu reģistrēt tos ekonomikas dalībniekus, kas pārvieto preces atbilstoši Direktīvas XXX/EK
                     5
                   V nodaļas 2. iedaļai. Bez šā priekšlikuma nebūs iespējams pilnībā automatizēt patēriņam nodotu preču pārvietošanu ES. 
               
            
            
               •Instrumenta izvēle
            
            
               Padomes Regula.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Direktīva 2008/118/EK tika izvērtēta, un par pamatu Priekšlikumam Padomes direktīvai, ar ko nosaka akcīzes nodokļa piemērošanas vispārēju režīmu, tika ņemta minētā izvērtēšana un Komisijas 2017. gada 21. aprīļa ziņojums Padomei un Eiropas Parlamentam par Padomes 2008. gada 16. decembra Direktīvas 2008/118/EK par akcīzes nodokļa piemērošanas vispārēju režīmu īstenošanu un novērtējumu (COM(2017) 184 final). Ziņojumā tika uzsvērta nepieciešamība veikt turpmāku automatizēšanu, un šis priekšlikums tikai paredz nelielus pielāgojumus, kas atspoguļo šo politikas risinājumu.
               
            
            
               •Apspriešanās ar ieinteresētajām personām
            
            
               
                  Apspriešanās ar ieinteresētajām personām notika saistībā ar Padomes Direktīvas 2008/118/EK pārskatīšanu. 
               
            
            
               •Ietekmes novērtējums
            
            
               Atsevišķs ietekmes novērtējums nebija nepieciešams, jo politikas risinājums, kas paredz turpmāku automatizēšanu, tika apstiprināts Direktīvas 2008/118/EK pārstrādātās redakcijas ietekmes novērtējumā.
            
            
               •Normatīvā atbilstība un vienkāršošana
            
            
               
                  Direktīvas 2008/118/EK izvērtēšana tika veikta Komisijas REFIT programmas ietvaros. 
               
            
            
               •Pamattiesības
            
            
               
                  Šajā priekšlikumā ir ievērotas pamattiesības, jo īpaši tiesības uz privātumu, ievērojot pašreiz spēkā esošo noteikumu par datu aizsardzību, kas paredzēts Regulā (ES) Nr. 389/2012. 
               
            
            
               4.IETEKME UZ BUDŽETU
            
            
               Jebkāda finanšu ietekme, kas ir saistīta ar EMCS ceturtā posma ieviešanu, izriet no Lēmuma XXX/EK
                  6
               . Ietekme uz budžetu, ko radīs jaunā, paplašinātā pakalpojuma centralizēta izstrāde un darbība, tiks finansēta no FISCALIS budžeta ar apropriācijām, kas jau ir paredzētas oficiālajā finanšu plānojumā. Papildu resursi no ES budžeta nav nepieciešami. Turklāt ar šo iniciatīvu nav paredzēts skart Komisijas priekšlikumu par nākamo daudzgadu finanšu shēmu.
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               
                  Neattiecas. 
               
            
            
               •Skaidrojošie dokumenti (attiecībā uz direktīvām)
            
         
         
            
               
                  Skaidrojoši dokumenti par šā priekšlikuma noteikumu transponēšanu netiek uzskatīti par nepieciešamiem. 
               
            
            
               •Konkrēto priekšlikuma noteikumu detalizēts skaidrojums
            
            
               Ar šo priekšlikumu tiek paplašināta regulas 19. panta darbības joma, iekļaujot tajā divas jaunas ekonomikas dalībnieku kategorijas — sertificētus nosūtītājus, kas ir reģistrēti kā tādu akcīzes preču nosūtītāji, kuras jau ir nodotas patēriņam, un sertificētus saņēmējus, kas ir reģistrēti kā tādu akcīzes preču saņēmēji, kuras jau ir nodotas patēriņam. Apstiprinātiem noliktavu turētājiem un reģistrētiem nosūtītājiem būs iespēja rīkoties sertificētu nosūtītāju statusā, un apstiprinātiem noliktavu turētājiem un reģistrētiem saņēmējiem — sertificētu saņēmēju statusā. Par minēto faktu būs jāinformē dalībvalsts kompetentās iestādes, un šī informācija būtu arī jāiekļauj reģistrā. 
            
            
               Turklāt saskaņā ar šo priekšlikumu elektroniskajā reģistrā būs ietverta informācija par reģistrēto nosūtītāju tiesībām elektroniskā administratīvā dokumenta projektā nenorādīt datus par saņēmēju, ja energoproduktus pārvieto pa jūru vai iekšējiem ūdensceļiem atliktās nodokļa maksāšanas režīmā. Saskaņā ar Direktīvas XXX/EK
                  7
                23. pantu apstiprināti noliktavu turētāji un reģistrēti nosūtītāji var nenorādīt datus par saņēmēju. Pašlaik saskaņā ar Regulu (ES) Nr. 389/2012 centrālajā reģistrā šādu informāciju par to, ka dati par saņēmēju nav norādīti, ietver tikai attiecībā uz apstiprinātiem noliktavu turētājiem. 
            
            
            
            
            
            
            
            
               2018/0181 (CNS)
            
            
               Priekšlikums
            
            
               PADOMES REGULA,
            
            
               ar ko Padomes Regulu (ES) Nr. 389/2012 par administratīvu sadarbību akcīzes nodokļu jomā groza attiecībā uz elektroniskā reģistra saturu 
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 113. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta atzinumu
                  8
               , 
            
            
               ņemot vērā Eiropas Ekonomikas un sociālo lietu komitejas atzinumu
                  9
               ,
            
         
         
            
               saskaņā ar īpašu likumdošanas procedūru,
            
            
               tā kā:
            
            
            
               (1)Padomes Regulas (ES) Nr. 389/2012
                  10
                19. pantā paredzēts pienākums dalībvalstīm uzturēt elektroniskus reģistrus, kuros reģistrē tādiem ekonomikas dalībniekiem un noliktavām izsniegtas licences, kas pārvieto akcīzes preces, piemērojot atliktās nodokļa maksāšanas režīmu. 
            
            
               (2)Ar Direktīvu XXX/EK tiek paplašināta tās datorizētās sistēmas izmantošana, ko pašlaik izmanto, lai uzraudzītu akcīzes preču pārvietošanu saskaņā ar atliktās nodokļa maksāšanas režīmu, attiecinot to arī uz tādu akcīzes preču uzraudzību, kas nodotas patēriņam vienas dalībvalsts teritorijā un ko pēc tam pārvieto uz citas dalībvalsts teritoriju, lai piegādātu komerciāliem mērķiem. 
            
            
               (3)Lai datorizētā sistēma varētu pareizi darboties, nodrošinot pilnīgu, atjauninātu un precīzu datu uzglabāšanu, ir jāgroza Regulas (ES) Nr. 389/2012 19. panta darbības joma, lai iekļautu tajā divas jaunas ekonomikas dalībnieku kategorijas — sertificētus nosūtītājus, kas ir reģistrēti kā tādu akcīzes preču nosūtītāji, kuras jau ir nodotas patēriņam, un sertificētus saņēmējus, kas ir reģistrēti kā tādu akcīzes preču saņēmēji, kuras jau ir nodotas patēriņam. 
            
            
               (4)Padomes Direktīvas XXX/EK 23. pantā noteikts, ka tad, ja energoproduktus pārvieto pa jūru vai iekšējiem ūdensceļiem atliktās nodokļa maksāšanas režīmā, nosūtītājas dalībvalsts kompetentās iestādes var atļaut nosūtītājam elektroniskā administratīvā dokumenta projektā, kas minēts minētās direktīvas 21. panta 2. punktā, nosūtīšanas brīdī nenorādīt datus par saņēmēju. Saskaņā ar Regulu (ES) Nr. 389/2012 minētā informācija elektroniskajā reģistrā ir jāiekļauj tikai apstiprinātiem noliktavu turētājiem. Ir svarīgi, lai arī reģistrētie nosūtītāji elektroniskajā reģistrā varētu norādīt informāciju par viņu tiesībām nosūtīšanas brīdī nenorādīt datus par saņēmēju. 
            
            
               (5)Tā kā šīs regulas mērķi, proti, elektroniskā reģistra paplašināšanu, iekļaujot tajā ekonomikas dalībniekus, kas pārvieto patēriņam nodotas akcīzes preces, nevar pietiekami labi sasniegt atsevišķās dalībvalstīs, bet nolūkā nodrošināt datorizētās sistēmas saskaņotu darbību un atvieglot cīņu pret krāpšanu to var labāk sasniegt Savienības līmenī, tad Savienība var pieņemt pasākumus saskaņā ar Līguma par Eiropas Savienības darbību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredzēti vienīgi tie pasākumi, kas ir vajadzīgi šā mērķa sasniegšanai. 
            
            
               (6)Šajā regulā ievērotas pamattiesības un principi, kas atzīti Eiropas Savienības Pamattiesību hartā, jo īpaši tiesības uz personas datu aizsardzību. Ņemot vērā ierobežojumus, ko nosaka šī regula, šādu datu apstrāde, ko veic saskaņā ar šo regulu, nepārsniedz to, kas ir nepieciešami un proporcionāli dalībvalstu likumīgo fiskālo interešu aizsardzībai.
            
            
               (7)Notika apspriešanās ar Eiropas Datu aizsardzības uzraudzītāju saskaņā ar Eiropas Parlamenta un Padomes Regulas (EK) Nr. 45/2001
                  11
                28. panta 2. punktu.
            
            
               (8)Lai šīs regulas piemērošanas datumu saskaņotu ar datumu, no kura piemēro Direktīvas XXX/EK noteikumus par tādu akcīzes preču pārvietošanas automatizēšanu, kas ir nodotas patēriņam vienas dalībvalsts teritorijā un ko pārvieto uz citas dalībvalsts teritoriju, lai šajā otrā dalībvalstī piegādātu komerciāliem mērķiem, un lai dotu dalībvalstīm pietiekami daudz laika sagatavoties izmaiņām, kas izriet no šīs regulas, tā būtu jāpiemēro no 2022. gada 14. februāra.
            
            
               (9)Tādēļ būtu attiecīgi jāgroza Regula (ES) Nr. 389/2012,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. 389/2012 19. pantu groza šādi: 
            
            
            
               (1)panta 1. punkta a) apakšpunktā pievieno šādu iv) un v) punktu:
            
            
               “iv) sertificēti nosūtītāji Direktīvas XXX/EK 4. panta 11. punkta nozīmē;
            
            
               v) sertificēti saņēmēji Direktīvas XXX/EK 4. panta 12. punkta nozīmē;”
            
            
         
         
            
               (2)panta 2. punktu groza šādi: 
            
            
               (a)punkta f) un g) apakšpunktu aizstāj ar šādiem: 
            
            
               “f) par apstiprinātiem noliktavu turētājiem norāda akcīzes preču noliktavu vai šādu noliktavu sarakstu, uz kurām attiecas licence, un, ja paredzēts valsts tiesību aktos, norāda, ka apstiprinātais noliktavas turētājs nosūtīšanas brīdī drīkst nenorādīt datus par saņēmēju saskaņā ar Direktīvas XXX/EK 23. pantu, ka apstiprinātais noliktavas turētājs drīkst veikt pārvietošanu vairākās daļās saskaņā ar Direktīvas XXX/EK 24. pantu vai drīkst akcīzes preces pārvietot uz tiešās piegādes vietu saskaņā ar minētās direktīvas 17. panta 4. punktu, un norāda, ka apstiprinātais noliktavas turētājs rīkojas sertificēta nosūtītāja vai sertificēta saņēmēja statusā saskaņā ar Direktīvas XXX/EK 36. panta 6. un 7. punktu; 
            
            
               g) par reģistrētiem saņēmējiem, ja paredzēts valsts tiesību aktos, norāda, ka reģistrētais saņēmējs drīkst akcīzes preces pārvietot uz tiešās piegādes vietu saskaņā ar Direktīvas XXX/EK 17. panta 4. punktu un ka reģistrētais saņēmējs rīkojas sertificēta saņēmēja statusā saskaņā ar Direktīvas XXX/EK 36. panta 7. punktu;”
            
            
            
               (b)pievieno šādu k) apakšpunktu: 
            
            
               “k) par reģistrētiem nosūtītājiem norāda, ka reģistrētais nosūtītājs nosūtīšanas brīdī drīkst nenorādīt datus par saņēmēju saskaņā ar Direktīvas XXX/EK 23. pantu un ka reģistrētais nosūtītājs rīkojas sertificēta nosūtītāja statusā saskaņā ar Direktīvas XXX/EK 36. panta 6. punktu.”
            
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
            
               To piemēro no 2022. gada 14. februāra. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        OV L 121, 2.5.2012., 1. lpp.
               
               
                  
                     (2)
                  
                        COM(2018) 346.
               
               
                  
                     (3)
                  
                        COM(2018) 346.
               
               
                  
                     (4)
                  
                        COM(2018) 346.
               
               
                  
                     (5)
                  
                        COM(2018) 346.
               
               
                  
                     (6)
                  
                        COM(2018) 341.
               
               
                  
                     (7)
                  
                        COM(2018) 346.
               
               
                  
                     (8)
                  
                        OV C [...], [...], [...]. lpp.
               
               
                  
                     (9)
                  
                        OV C [...], [...], [...]. lpp.
               
               
                  
                     (10)
                  
                        Padomes Regula (ES) 389/2012 (2012. gada 2. maijs) par administratīvu sadarbību akcīzes nodokļu jomā un ar ko atceļ Regulu (EK) Nr. 2073/2004 (OV L 121, 8.5.2012., 1. lpp.).
               
               
                  
                     (11)
                  
                        Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).